sagorsarker/bangla-wikipedia huggingface dataset:
সুভাষগ্রাম

সুভাষগ্রাম হল একটি ছোট শহর।এটি ভারতের পশ্চিমবঙ্গ রাজ্যের জেলা দক্ষিণ চব্বিশ পরগনায় অবস্থিত।এই শহরটি রাজপুর সোনারপুর পৌরসভার অন্তর্গত।এই শহরে রয়েছে সুভাষগ্রাম রেলওয়ে স্টেশন।সুভাষগ্রাম সোনারপুর থানার অন্তর্গত।
এই শহরের নামকরণ করা হয়েছে মহান ভারতীয় স্বাধীনতা সংগ্রামী সুভাষচন্দ্র বসুর নামে।তিনি শৈশবের অনেকগুলি বছর এই শহরে অতিবাহিত করেছেন।তাঁর পৈতৃকবাড়ি বা পৈতৃক ভিটা হল এই সুভাষ গ্রাম বা কোদালিয়া।আগে এই শহরটি চাংড়িপোতা নামে পরিচিত ছিল।
বাংলার নবজাগরনের অন্যতম প্রধান ব্যক্তিত্ব পণ্ডিত দ্বারকানাথ বিদ্যাভূষণ, রামনারায়ণ তর্কালঙ্কার ও শিবনাথ শাস্ত্রীর জন্ম এই শহরে।অবশ্য সেই সময় এই শহর গ্রাম হিসাবে পরিচিত ছিল।
শহরটি সমুদ্র সমতল থেকে ৯ মিটার উচুতে অবস্থিত।এটি ২২.২৪ ডিগ্রি উত্তর ও ৮৮.২৬ ডিগ্রি পূর্বে অবস্থিত।
শল্যচিকিৎসার উপকরণ

শল্যচিকিৎসার উপকরণ বা শল্য উপকরণ হল শল্যচিকিৎসায় যে সমস্ত উপকরণ বা যন্ত্র (যেমন-স্কালপেল, কোচের ফরসেপ) সেই গুলিকে শল্য উপকরণ বলে। এই যন্ত্র ছাড়া শল্যচিকিৎসা অসম্ভব। মানুষের দেহের অভ্যান্তরে হৃৎপিণ্ড, যকৃত, বৃক্ক প্রভৃতি অঙ্গের গুরুত্বপূর্ণ শল্য চিকিৎসায় এই উপকরণের মধ্যমে রোগীর শল্য চিকিৎসা করা হয়।
শল্য চিকিৎসা
গ্যাসট্রসচিসিস

গ্যাসট্রসচিসিস () হলো একটি জন্মগত ত্রুটি, যেটাতে শিশুর পেটের সামনের কিছু অংশ জন্মগত ভাবে তৈরী হয় না। ফলশ্রুতিতে বেরিয়ে আসে অন্ত্রের কিছু অংশ, এমন কি যকৃৎও বেরিয়ে আসতে পারে। এটি নানা কারণে হতে পারে। জন্মগত ত্রুটি যা জিনগত (genetic defect) ত্রুটির কারণে হয়। মায়ের যদি খুব অল্প বয়স থাকে তাহলে গ্যাসট্রসচিসিস হবার সম্ভবনা বাড়ে। যদি কোন মা ধূমপান বা মদ্যপান করে, তাহলে এর সম্ভবনা বাড়ে। অ্যাট্রাজিন (Atrazine) নামক হার্বিসাইডের সংস্পর্শে আসলে। গর্ভাবস্থায় অ্যাসপিরিন নামক ওষুধ খেলে।
একই রকম দেখতে আরেকটি জন্মগত ত্রুটি হলো ওমফ্যালোসেল যাতে পেটের সামনের অংশ তৈরী হয় না। ফলে অন্ত্র, যকৃত প্রভৃতি বের হয়ে আসে, তবে বের হয়ে আসা অংশ একটি আবরনে ঢাকা থাকে।
ইউসুফের জাংলা

ইউসুফের জাংলা (বৈজ্ঞানিক নাম: Gagata youssoufi), (ইংরেজি: Gangetic Gagata) হচ্ছে Sisoridae পরিবারের "Gagata" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
দেশি তেলচিটটা

দেশি তেলচিটটা (বৈজ্ঞানিক নাম: "Glyptothorax indicus") (ইংরেজি: Sylhet Hara) হচ্ছে Sisoridae পরিবারের "Glyptothorax" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল এবং পাকিস্তানে পাওয়া যায়। 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
সিলেটি তেলচিটটা

সিলেটি তেলচিটটা (বৈজ্ঞানিক নাম: "Glyptothorax telchitta") (ইংরেজি: Sylhet Hara) হচ্ছে Sisoridae পরিবারের "Glyptothorax" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল এবং পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বহিরুৎসায়ন

ব্যবসা ক্ষেত্রে বহিঃউৎসায়ন বা আউটসোর্সিং () বলতে এমন এক ধরনের ব্যবসায়িক প্রক্রিয়াকে বোঝায়, যার মাধ্যমে কোনও ব্যবসা প্রতিষ্ঠান তার কোনও কাজ (পণ্য বা পণ্যের অংশবিশেষ উৎপাদন বা সেবা) চুক্তির মাধ্যমে বাইরের দ্বিতীয় কোনও ব্যবসা প্রতিষ্ঠানকে দিয়ে করিয়ে নেয়। অর্থাৎ বহিঃস্থ কোনও ব্যবসা প্রতিষ্ঠান পণ্য বা সেবার যোগান দেয়। 
ইংরেজি "আউটসোর্সিং" শব্দটি সম্ভবত মার্কিন ইংরেজি শব্দগুচ্ছ "Outside Resourcing"-এর সংক্ষিপ্ত রূপ এবং এটি আমাদেরকে কমপক্ষে আশির দশকে ফিরিয়ে নিয়ে যাবে। আউটসোর্সিং বলতে কখনো কখনো এক প্রতিষ্ঠান থেকে অন্য প্রতিষ্ঠানে কর্মী হস্তান্তর করাকেও বুঝায়, কিন্তু সব সময় না।  আউটসোর্সিং এর মাধ্যমে সরকারি কাজ সমুহকে ব্যবসায়িক প্রতিষ্ঠানের কাছে হস্তান্তর করা হয়। 
বিদেশি এবং দেশি ঠিকাদারি উভয় আউটসোর্সিং এর অন্তর্গত, এবং কখনো আউটসোর্সিং, এ দূরবর্তী দেশে নিজের প্রতিষ্ঠান স্থাপন (সমুদ্রবর্তী) অথবা পাশাপাশি কোন দেশে প্রতিষ্ঠান স্থাপন ও অন্তর্ভুক্ত থাকে। অনেক মানুষ আউটসোর্সিং এবং দূরবর্তী দেশে প্রতিষ্ঠান স্থাপন কে গুলিয়ে ফেলেন – তবে তারা ভিন্ন। একটি কোম্পানি আউটসোর্স করতে পারে (একজন আউটসোর্সিং সেবাদান কারী) দূরবর্তী দেশের কোন সাহায্য ছাড়াই. উদাহরণস্বরূপ, ২০০৩ সালে, Procter and Gamble কোম্পানি ব্যবস্থাপনা সংক্রান্ত কর্মীদের আউটসোর্স করে। কিন্তু এতে তারা দূরবর্তী কোন দেশের সাথে সম্পৃক্ত হননি। আউটসোর্সিং এর মাধ্যমে আর্থিক ভাবে লাভবান হওয়া যায়। কারণ এতে স্থানীয় শ্রমিকদের চাইতে কম বেতন প্রদান করতে হয়। এটি আউটসোর্সিং এর ক্ষেত্রে একটি বড় অনুপ্রেরণা।
বর্তমানে ফ্রিল্যান্সিং বা আউটসোর্সিং শব্দ দুটি এ দেশে অনেকের কাছেই পরিচিত। দেশের প্রচুর ওয়েবসাইট ডেভেলপার, গ্রাফিকস ডিজাইনার, রাইটার, মার্কেটার বিভিন্ন অনলাইন মার্কেটপ্লেসে সাফল্যের সঙ্গে কাজ করছেন, আবার অনেকে নতুন ফ্রিল্যান্সার হিসেবে মার্কেটে প্রবেশ করার চেষ্টা করছেন। বর্তমানে বিশ্বে আউটসোর্সিং তালিকায় বাংলাদেশ তৃতীয় অবস্থানে। এখানে প্রায় সাড়ে ছয় লাখ ফ্রিল্যান্সার রয়েছেন। তাদের মধ্যে পাঁচ লাখ কাজ করেন মাসিক আয়ের ভিত্তিতে।
অতিপ্রাকৃত

অতিপ্রাকৃত বলতে এমন ঘটনা বা সত্তাকে বোঝায় যা প্রকৃতির নিয়মের বাইরে। এটিকে লোককাহিনী এবং ধর্মীয় প্রেক্ষাপটে দেখানো হয়েছে, কিন্তু ধর্মনিরপেক্ষ প্রেক্ষাপটে ব্যাখ্যা হিসাবেও বৈশিষ্ট্যযুক্ত হতে পারে, যেমনটি কুসংস্কার বা অস্বাভাবিক বিশ্বাসের ক্ষেত্রে। অতিপ্রাকৃত হলো ধর্মের নিকট উপার্থকতীয়। ধর্ম হলো প্রমিত অতিপ্রাকৃত বিশ্বদর্শন।
এটি অ-ভৌত সত্ত্বাকে আরোপিত করা হয়েছে, যেমন দেবদূত, দানব, দেবতা ও আত্মা। এটিতে পূর্বাহ্নে লব্ধ জ্ঞান, জাদু, মনোগতিসঞ্চার, লঘিমা এবং অতীন্দ্রিয় উপলব্ধি সহ এই ধরনের প্রাণীদের দ্বারা মূর্ত বা প্রদান করা দাবি করা ক্ষমতাও অন্তর্ভুক্ত রয়েছে। শব্দটি মধ্যযুগে আবির্ভূত হয়েছিল, এবং প্রাচীন বিশ্বে এর অস্তিত্ব ছিল না।
কোরীয় অসামরিকীকৃত অঞ্চল

কোরিয়ান ডেমিলিটারাইজড জোন(ডিএমজেড;হান্‌গেউল্한반도 비무장지대;হাঞ্জা韓半島非武裝地帶) একটি অত্যন্ত মিলিতারিযেদ এলাকা চলমান কোরীয় উপদ্বীপ জুড়ে। এটি কোরীয় যুদ্ধ এর শেষে তৈরি হয় উত্তর কোরিয়া ও দক্ষিণ কোরিয়ার মধ্যে বাফার জোন হিসেবে। ডিএমজেড একটি ডি ফ্যাক্টর সীমান্ত বাঁধা যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে। এটি ১৯৫৩ সালে উত্তর কোরিয়া, চীন এবং জাতিসংঘ চুক্তির মাধ্যমে তৈরি হয়েছে। এর দৈর্ঘ্য ২৫০ কিমি আর প্রস্থ ৪ কিমি।
১ অবস্থান
২ ইতিহাস
৩ যৌথ নিরাপত্তা এলাকা
৪ ডিএমজেড-সংক্রান্ত ঘটনা এবং আক্রমণ
৫ প্রচারণা
৬ পরিবহন
৭ প্রকৃতি সংরক্ষণ
৮ আরও দেখুন
৯ নোট
১০ তথ্যসূত্র
১১ বহিঃসংযোগ
ডিএমজেড দীর্ঘে ২৫০ কিমি লম্বা, প্রায় ৪ কিমি প্রস্থ। যদিও জোনটি উভয় পক্ষের পৃথক অসামরিকিকৃত, তবুও বহিঃ সীমান্ত বিশ্বের অন্যতম সবচেয়ে ব্যাপক সামরিক উপস্থিতি এখানে। উত্তর সীমা রেখা বা এনএনএল পীত সাগরের মধ্যে উত্তর ও দক্ষিণ কোরিয়ার মধ্যে বিতর্কিত সমুদ্রসীমা নির্ধারণে লাইন, যুদ্ধবিরতি সম্মত নয়। তটরেখা এবং এনএনএল উভয় পক্ষের দ্বীপপুঞ্জ এ আরও ব্যাপক সামরিক উপস্থিতি আছে।
৩৮তম সমান্তরাল উত্তর, যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে, মূলত এটি ছিল দ্বিতীয় বিশ্বযুদ্ধ র শেষের দিকের যুক্তরাষ্ট্র এবং কোরিয়া সোভিয়েত ইউনিয়নের সংক্ষিপ্ত প্রশাসন এলাকার মধ্যকার সীমান্ত। 
১৯৪৮ সালে উত্তর কোরিয়া ও দক্ষিণ কোরিয়া সৃষ্টির সময়কালে এটি হয়ে উঠে একটি কার্যত আন্তর্জাতিক সীমান্ত এবং শীতল যুদ্ধের সবচেয়ে উত্তেজনাকর একটি মুখপত্র ।
১৯৪৮ সাল থেকে উত্তর ও দক্ষিণ কোরিয়া যুদ্ধ শুরু হওয়া থেকে তাদের পৃষ্ঠপোষক রাজ্যের উপর নির্ভরশীল ছিল। ১৯৫৩ সালের ২৭ জুলাই এ ঘোষিত যুদ্ধবিরতি চুক্তি তে, ডিএমজেড তৈরি করা হয়েছে যেমন প্রতিটি পাশ, একটি বাফার জোন তৈরি ৪ কিলোমিটার প্রশস্ত, সামনে লাইন থেকে তাদের সৈন্য ফিরে ২০০০ মিটার সরাতে একমত। যখন চুক্তি স্বাক্ষরিত হয়, সেনাবাহিনী সীমানা রেখা ডিএমজেড কেন্দ্রে মাধ্যমে যায় এবং সামনে ইঙ্গিত করে।
উভয় পক্ষের সৈন্য ডিএমজেড র ভিতরে টহল দিতে পারে, কিন্তু তারা সেনাবাহিনী সীমানা রেখা পার করতে পারেন না; দক্ষিণ কোরিয়ার সৈন্যরা অবশ্য প্রচন্ডভাবে সশস্ত্র, সামরিক পুলিশ পৃষ্ঠপোষকতায় চৌকি, এবং যুদ্ধবিরতি প্রতিটি লাইন কণ্ঠস্থ আছে।
সহিংসতার বিক্ষিপ্ত প্রাদুর্ভাবে, ১৯৫৩ এবং ১৯৯৯ সালের মধ্যে ডিএমজেড বরাবর নিহিত হয়েছে ৫০০ দক্ষিণ কোরিয়ার সৈন্যরা, ৫০ জন মার্কিন সৈন্য ও কোরিয়ার থেকে ২৫০ সেনা।
ঘোষিত যুদ্ধবিরতি চুক্তি ব্যাখ্যা করে ঠিক কতজন সামরিক ব্যক্তি এবং কি ধরনের অস্ত্র ডিএমজেড এ অনুমতিআপাবে।
উত্তর কোরিয়ার বহিরাক্রমণ নিরস্ত অব্যাহত রাখার জন্য , ২০১৪ সালে মার্কিন যুক্তরাষ্ট্র সরকার কোরিয়ান ডিএমজেড কে অব্যাহতি দেয় এর অঙ্গীকার বিরোধী কর্মিবৃন্দ ল্যান্ডমাইন নিষ্কাশন করা থেকে ।
মুখের কথা

মুখের কথা
মুখের কথা বা মুখে মুখে কথা হচ্ছে মৌখিক যোগাযোগ দ্বারা ব্যক্তির কাছ থেকে তথ্য পাশ হওয়া। মৌখিক যোগাযোগের একটি সাধারণ ফর্ম গল্প বলা যেখানে এক ব্যক্তি অন্যদের একটি বাস্তব ঘটনা বা কিছু তৈরি সম্পর্কে একটি গল্প বলে। মৌখিক ঐতিহ্য হচ্ছে একটি সাংস্কৃতিক উপাদান এবং এ ঐতিহ্য প্রজন্মান্তরের মাধ্যমে মৌখিকভাবে প্রেরিত হয়। লোকাচারবিদ্যা এবং পুরাণ এ গল্প বলা এবং মৌখিক ঐতিহ্য গুরুত্বপূর্ণ ভূমিকা পালন করে। মৌখিক যোগাযোগের আরেকটি উদাহরণ হল মৌখিক ইতিহাস- সংরক্ষণ করা, স্পিকারের মতামতের উপর ভিত্তি করে ঐতিহাসিক তথ্য ব্যাখ্যার ব্যক্তিগত অভিজ্ঞতা। মৌখিক ইতিহাস সংরক্ষণ এর জায়গা টা এমন যেটা করতে হয় যত্নের সাথে, মৌখিক ইতিহাস উপকরণ মৌখিকভাবে সংগৃহীত রক্ষণাবেক্ষণের সাথে, যে কোন বিন্যাসে তারা হোক না কেন। 
মার্কেটিং এ, মুখের কথা যোগাযোগ (ডব্লিউ ও এম) অবাণিজ্যিক কমিউনিকেটরের মধ্যে তথ্য পাশ করা এবং একটি রিসিভার সচেতন করে একটি ব্র্যান্ড, একটি পণ্য বিষয়ে, অথবা একটি সেবা জড়িত বিষয়ে। ডব্লিউ ও এম কে ইলেকট্রনিক মাধ্যমে মধ্যস্থতা করা হয় তখন ইলেকট্রনিক শব্দ ।(ই ডব্লিউ ও এম) কোনো বিবৃতি ভোক্তাদের ইন্টারনেটের মাধ্যমে শেয়ার বোঝায় কোন একটি পণ্য, সেবা, ব্র্যান্ড, বা কোম্পানির সম্পর্কে। ই ডব্লিউ ও এম সাধারণত চরিত করা হয় সোশ্যাল মিডিয়া বা সামাজিক নেটওয়ার্কিং প্ল্যাটফর্মের মাধ্যমে। যে প্রক্রিয়া দ্বারা মুখ যোগাযোগের পুরস্কৃত হয় প্রেরককে দিয়ে তাকে ওয়ার্ড ওয়ার্ড অফ মাউথ মার্কেটিং হিসেবে অভিহিত করা হয়।এ প্রক্রিয়া ব্যক্তি থেকে ব্যক্তিতে যোগাযোগের বিশ্বাসযোগ্যতায় ব্যক্তিগত সুপারিশের উপর নির্ভর করে।
এলভিস এন্ড নিক্সন

এলভিস এন্ড নিক্সন একটি ২০১৬ সালের হাস্য-নাট্যধর্মী চলচ্চিত্র, যার পরিচালক লিজা জনসন এবং লেখক জোই সাগাল, হানালা সাগাল আর ক্যারি এলবেস। এই চলচ্চিত্রে কেভিন স্পেসি প্রেসিডেন্ট রিচার্ড নিক্সন এবং মাইকেল শ্যানন গায়ক এলভিস প্রেসলির চরিত্রে অভিনয় করেছেন, এবং ২১ ডিসেম্বর ১৯৭০ তারিখে হোয়াইট হাউসে এই দুজনের সাক্ষাৎ এর মূল বিষয়বস্তু। এই ছবির অন্য অভিনেতারা হলেন আ্যলেক্স পেটিফার, জনি নক্সভিল, কলিং হ্যাংক্স আর ইভান পিটার্স। ২২ এপ্রিল, ২০১৬ তারিখে আমাজন স্টুডিওস এবং ব্লিকার স্ট্রিট দ্বারা এই ছবি মুক্তি পায়।
ওয়েব রং

ওয়েব রং হলো ডিজাইনে ব্যবহৃত বিভিন্ন রঙ এবং সেগুলো ব্যবহারের পদ্ধতি। রঙগুলো বর্ণনা করা হয় আরজিবি ট্রিপলেট হিসেবে বা হেক্সাডেসিমাল ফরম্যাটে (হেক্স ট্রিপলেট)। কখনো প্রচলিত ইংরেজি নাম ব্যবহার করেও তাদের নামকরণ হয়। প্রায়শই কালার টুল বা গ্রাফিক্স সফটওয়্যার ব্যবহার করে রঙের মান দেয়া হয়। কোনো কোনো ক্ষেত্রে হেক্সাডেসিমাল রঙকোডের শুরুতে সংখ্যা চিহ্ন (#) ব্যবহার করা হয়। রঙের কোড তৈরি হয় এর লাল, নীল ও সবুজ কণার তীব্রতা অনুসারে, যার প্রতিটিকে ৮ বিটে প্রকাশ করা হয়। ফলে একটি ওয়েব রঙের কোডে ২৪ বিট ব্যবহৃত হয় এবং এভাবে ১৬,৭৭৭,২১৬টি রঙকে চিহ্নিত করা সম্ভব।
১৯৯৯ সালে অনুমোদিত এইচটিএমএল ৪.০১ সংস্করণে ১৬টি রঙের নাম সংজ্ঞায়িত করা হয়েছে। যথা:
এই ১৬টি রঙকে এসআরজিবি হিসেবে চিহ্নিত করা হয় এবং এইচটিএমএল ৩.০ সংস্করণে অন্তর্ভুক্ত করা হয়, যার মানে এগুলো "উইন্ডোজ ভিজিএ প্যালেট সমর্থিত আদর্শ ১৬টি রঙ"।
ওয়েব ব্রাউজারগুলো বিভিন্ন রং ব্যবহার করে। ফলে সব রং সব ব্রাউজারে সমর্থন করার কথা নয়, তবে ২০০৫ সাল থেকে সব আধুনিক সাধারণ-ব্যবহৃত ব্রাউজারই রঙের সম্পূর্ণ তালিকা সমর্থন করে। এর মধ্যে অনেক রঙই এক্স উইন্ডো সিস্টেমের সাথে পরিবেশিত এক্স১১ রঙনামের অন্তর্ভুক্ত।
সিএসএস৩ স্পেসিফিকেশনের ওয়েব"এক্স১১ রঙসমূহ" সমতুল্য হেক্সাডেসিমাল ও ডেসিম্যাল মানসহ নিচে দেখানো হলো। সায়ান (প্রচলিত এসআরজিবি নাম) ও অ্যাকুয়া (HTML4/CSS 1.0 স্ট্যান্ডার্ড নাম), ম্যাজেন্টা (প্রচলিত এসআরজিবি নাম) ও ফিউশা (HTML4/CSS 1.0 স্ট্যান্ডার্ড নাম) এরকম সমার্থক রঙনামগুলোও এতে রাখা হয়েছে। আর যেহেতু রঙনামগুলো কোডিংয়ের অংশ, তাই তা বাংলায় লেখা বা অনুবাদ করা হয়নি।
প্রধান মূল

উদ্ভিদের বীজের ভ্রূণমূল অংশ থেকে যা বেরিয়ে আসে তা হল স্থানিক মূল। উদ্ভিদের বৃদ্ধির সাথে সাথে স্থানিক মূল প্রধান মূলে পরিবর্তিত হয়। প্রধান মূল থেকে শাখামূল এবং প্রশাখা মূল বেরিয়ে আসে। একটি প্রধান মূল পদ্ধতিগতভাবে একটি উদ্ভিদের, বৃহত্তম অংশ, অধিক কেন্দ্রীয়, এবং সবচেয়ে মোটা হয়। সাধারণত একটি প্রধান মূল কিছুটা সোজা এবং খুব পুরু হয়, এবং এর সরাসরি নিম্নগামী বৃদ্ধি ঘটে।
বৃক্ষের প্রধানমূল প্রথমদিকে মাধ্যাকর্ষণের প্রভাবেই নিচের দিকে যায়, কিন্তু সাধারণ বৃক্ষের শেকড় এক মিটারের মধ্যেই সীমিত হয়ে যায়। এর কারণ, শিকড় যত নিচে যেতে থাকে মাটি তত কঠিন ও দুর্ভেদ্য হতে থাকে। এতে অক্সিজেন এবং জল দুটোরই অভাব দেখা দেয়। এই অবস্থায় পাশ থেকে শিকড়গুলো ছড়িয়ে যেতে থাকে বাতাস, জল ও পুষ্টির সন্ধানে। তবে এর কিছু ব্যতিক্রমও দেখা যায়। পৃথিবীর একেক জায়গার মাটি একেক রকম, প্রতিটি ইকোসিস্টেমের মাটিই ভিন্ন। মেরু তুন্দ্রায় হিমজমাট মৃত্তিকার উপর পর্যন্ত শিকড়ের বিস্তার ঘটে আর শুষ্ক মরুতে গাছের শিকড় বালির ভেতর শতফুট নিচেও চলে যেতে পারে। সাধারণত ছোট বীজধারী গাছের প্রধানমূল ছোট হয় যেমন, বট, অশ্বত্থ, উইলো, পপলার ইত্যাদি।
অভিযোজনের কারণেও শিকড়ের নানাবিধ রূপান্তর ঘটতে পারে যেমন অস্থানিকমূল, বায়বীয়মূল, চোষকমূল, ঠেসমূল, অধিমূল, শ্বাসমূল ইত্যাদি। অক্সিজেন ও জলের যুগ্ম সরবরাহ না থাকলে শিকড় সেদিকে প্রবাহিত হতে পারে না। মাটির নিচে জলের গতি খুবই কম। তাই শিকড়কেই বেরুতে হয় জলের সন্ধানে যে জলে দ্রবীভূত থাকে নানারকম পুষ্টি। এই পুষ্টি সংগ্রহের জন্য থাকে মাইকোরাইজা নামের এক ধরনের মিথোজীবী ছত্রাক যার কারণে সংগ্রহ শতগুণ বেড়ে যায়। শিকড় স্বভাবগতভাবে সুবিধাবাদী; এরা পাথরের ফাটলে, অপেক্ষাকৃত নরম মাটির ভেতরে, পুরানো শিকড়ের চ্যানেলেই প্রবাহিত হতে চায়।
মূল (উদ্ভিদবিদ্যা)

মূল বা শেকড় হচ্ছে একটি বৃক্ষ বা গাছের ভিত্তি। উদ্ভিদের বীজের ভ্রূণমূল অংশ থেকে এটি উৎপন্ন হয়। একে বলা হয় স্থানিক মূল। আবার অনেক সময় ভ্রূণমূল ছাড়াও উদ্ভিদের অন্য অংশ থেকে মূল তৈরি হতে পারে। তখন সেই মূলকে বলা হয় অস্থানিক মূল। যেমন পাথরকুচি গাছের পাতা থেকে মূল বেরিয়ে আসে। 
গাছের শেকড় মাটির তলায় অনেকখানি নেমে গিয়ে মাটির ওপর গাছকে সোজা করে রাখে। শেকড় কেবল মাত্র গাছটিকে মাটির উপর শক্ত করে শুধু দাড় করিয়েই রাখে না, সঠিক খাদ্য দ্রব্য খনিজ সরবরাহ করে তার পুর্ণ বিকাশের সুযোগ করে দেয়। তাই মূল বা শেকড় গাছের একটি গুরুত্বপূর্ণ অংশ। এর মধ্যে থাকে প্রধান মূল। প্রধান মূল থেকে আবার ছোট ছোট অনেক শাখামূল ও প্রশাখা মূল বের হয়।
 মূলের গুরুত্বপূর্ণ কাজ হল গাছকে মাটিতে আঁকড়ে ধরে রাখা। শেকড় ছোট বা বড় যাই হোক না কেন মাটি থেকে গাছের জন্য খাদ্যরস সংগ্রহ করে। গাছের তৈরি খাবার শিকড় সঞ্চয় করে রাখে ভবিষ্যতের জন্য। শিকড়ের সবচেয়ে গুরুত্বপূর্ণ কাজ মাটি থেকে পানি ও খনিজ লবণ টেনে কাণ্ডের মধ্য দিয়ে পাতায় পৌঁছে দেয়া। কচি মূলের আগার একটু পিছনে জন্মায় মূলরোম। এই মূলরোমই মাটি থেকে জল ও খাদ্য উপাদান সংগ্রহ করে। শেকড় দিয়ে টানা রস কীভাবে লম্বা লম্বা গাছের ডগায় পৌঁছে যায় সেটি সত্যিই বিচিত্র। কোনো কোনো গাছের শিকড় এতটাই খাবার সংগ্রহ করে জমা রাখে যে শিকড়ের খুব চেনা চেহারাটা তখন আর খুঁজে পাওয়া যায় না। যেমন: মূলা, গাজর, শালগম, মিষ্টি আলু,শতমূলী গাছের মূল। এই সব গাছের মূল খাবার সংগ্রহ করে মোটা হয়।
পরিবেশের সাথে খাপ খাওয়ানোর জন্য বা অভিযোজন এর ফলে মূল বিভিন্ন রকমের হয়। বিভিন্ন ধরনের মূলের বিবরণ নিচে দেওয়া হলো;
জনন মূল বা পত্রাশ্রয়ী মূল: পাতার কিনারা থেকে উৎপন্ন যে সব অস্থানিক মূল জননে সাহায্য করে তাদের জনন মূল বা পত্রাশ্রয়ী মূল বলে। উদাহরণ-পাথরকুচি গাছের পাতার মূল।
মুলের শারীরবৃত্ত(Physiology), অন্তর্গঠন (Anatomy), এবং অঙ্গসংস্থান (Morphology)এ বৈচিত্র্য দেখা যায়।
মূল সম্পর্কে আমাদের অনেকেরই ধারণা, এগুলো বৃক্ষের উপরিভাগের শামিয়ানা বা ক্যানপির বিস্তৃতির চেয়ে বেশি নয় কিন্তু আদতে তা ক্যানপির দ্বিগুণ-ত্রিগুণও হতে পারে। একটি ৫০ ফুট ক্যানোপিসম্পন্ন গাছের শিকড়ের বিস্তার হতে পারে ১৫০ ফুট পর্যন্ত। তবে নাতিশীতোষ্ণ অঞ্চলে গাছের শিকড়ের বিস্তৃতি ক্রান্তীয় অঞ্চলের শিকড়ের তুলনায় কম হয়। বৃক্ষের অধিকাংশ শিকড়, বলতে গেলে প্রায় ৯০ শতাংশই থাকে মাটির মাত্র ৩০ সেন্টিমিটার গভীরতার মধ্যে। বৃক্ষের মোটা কাষ্ঠল শিকড়গুলো এফোঁড়ওফোঁড় হয়ে প্লেট সৃষ্টি করে যাতে পাথর পর্যন্ত শক্তভাবে আটকে থাকতে পারে।
মূল বা শেকড়ের গঠনে প্রধানত তিনটি অংশ থাকে। এগুলো হলো: ভাজক অঞ্চল, দীর্ঘায়ন অঞ্চল এবং পরিস্ফুরণ অঞ্চল। একটি শেকড়ের বাইরের দিকে থাকে একসারি ছোট ছোট ইটের মতো কোষ। এর নাম এপিব্লেমা। এপিব্লেমার মাঝে মাঝে থাকে এককোষী মূলরোম। মূলরোমের তলায় ফাঁকে ফাঁকে থাকে কয়েক সারি গোলাকার কোষ। এ কোষগুলো নাম কর্টেক্স। এই কর্টেক্সেই জমা থাকে শিকড়ের সব খাবার। কর্টেক্সের শেষে থাকে এন্ডোডার্মিস ও পেরিসাইকল। শিকড়ের ঠিক মাঝের অংশেও থাকে অনেক কোষ। এই কোষগুলোকে বলে জাইলেমকলা। জাইলেমের মধ্যের নল বেয়েই রস উঠে যায় ওপরে। জাইলেমের সঙ্গেই পর্যায়ক্রমে আর এক ধরনের কোষসমষ্টি থাকে, যার নাম ফ্লোয়েম। ফ্লোয়েমের কাজ হলো সূর্যের আলোর সাহায্যে পাতায় যে খাবার তৈরি হয় সেই খাবার নিচের দিকে নামিয়ে আনা। জাইলেম ও ফ্লোয়েম কোষগুলোই গাছের সব খাবার বহন করে গাছকে সুস্থ সবল রাখে।
সোনাবল্গা

সোনাবল্গা(বৈজ্ঞানিক নাম: "Graphium antiphates(Cramer)") এক প্রজাতির বড় আকারের প্রজাপতি, যার মূল শরীরটা সাদা বর্ণের, ডানা কালো এবং তার ওপর সবুজ রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
সোনাবল্গা এর প্রসারিত অবস্থায় ডানার আকার 80-95 মিলিমিটার দৈর্ঘ্যের হয়।
ভারতে প্রাপ্ত সোনাবল্গা এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
পুরুষ এবং স্ত্রী উভয়েরই ডানার উপরিতলের মূল রঙ সাদা।
সামনের ডানার সেল এ কোস্টাল প্রান্তরেখা থেকে আনুলম্বিক ভাবে বিস্তৃত ৫টি ছোট কালো বন্ধনী আছে যেগুলির মধ্যে বেসাল বন্ধনীটি ডরসাম অবধি, সাব-বেসাল বন্ধনীটি ১নং ইন্টারস্পেস পর্যন্ত, মধ্যবর্তী এবং প্রি-এপিকাল বন্ধনীটি মেডিয়ান অথবা মধ্যবর্তী শিরা অবধি এবং পঞ্চম এপিকাল বন্ধনীটি ডিসকোসেলুলার অংশের মধ্য দিয়ে চওড়া ভাবে সেল এর নিম্নতল পর্যন্ত বিস্তৃত। এই ৫টি বন্ধনীগুলির একটু পরেই চওড়া কালচে খয়েরী একটি পোস্টডিসকাল বন্ধনী এবং চওড়া কালচে খয়েরী তীর্যক টার্মিনাল বন্ধনী যথাক্রমে কোস্টা এবং শীর্ষভাগ থেকে টর্নাল কোন আবধি বিস্তৃত। শেষোক্ত বার অথবা বন্ধনী দুটি ৪ নং শিরার নিচে মিলিত হয়েছে এবং টর্নাসে গিয়ে একটি বিন্দুতে শেষ হয়েছে। সেল এর সাদা অংশ ভিতরের দিকে (বেসের দিকে) হালকা সবুজ রঙ্গে আচ্ছন্ন। কালো সেলুলার এপিকাল বন্ধনী এবং ডিসকাল বন্ধনীর মধ্যবর্তী অংশে ছোট ভাংগা ভাংগা চিকিচিকে সবুজ বন্ধনী দেখা যায়। ডিসকাল এবং টার্মিনাল বন্ধনীর মধ্যবর্তী অংশেও এই একই প্রকার সবুজ বন্ধনী বিদ্যমান।
পিছনের ডানার উপরিতলে বেস এর তিন-চতুর্থাংশ সমানভাবে সাদা এবং ডানার নিম্নতলের কালো দাগ-ছোপগুলি ওই সাদা অংশের ভিতর দিয়ে ছোখে পড়ে। টার্মেন এর চার ভাগ কালচে ছাই রঙ্গা এবং বক্র, অসম আকৃতির একসারি সাবটার্মিনাল অর্ধচদ্রাকার কালো দাগ টার্মেন এর ওই কালচে ছাই রংগা অংশকে আড়াআড়িভাবে ভাবে ছেদ করে। অর্ধচন্দ্রাকৃতি কালো দাগের সারিটি একটি কালো টর্নাল ছোপ এ গিয়ে শেষ হয়েছে। এর পাশেই একটি কালো টার্মিনাল বন্ধনী রয়েছে। ডানার প্রান্তভাগ খাঁজকাঁটা। কালো টর্নাল ছোপটির নিচে প্রান্তরেখার ‘ v’ আকৃতি অংশ কমলা-হলুদ কিনারা যুক্ত। লেজটি কালচে ধূসর ছাই রঙ্গা, এর লেজের প্বার্শ কিনারা এবং শীর্ষভাগ সাদা।
ঝামটি গরান

ঝামটি গরান (বৈজ্ঞানিক নাম:"Ceriops decandra") হচ্ছে Rhizophoraceae পরিবারের এক প্রজাতির বৃক্ষ।
গরান গ্রীষ্মমণ্ডলীয় এশিয়ার একটি ম্যানগ্রোভ উদ্ভিদ। এর বৈজ্ঞানিক নাম Ceriops decandra। নির্দিষ্ট উপাধি ডেকন্দ্রা গ্রিন অর্থ থেকে "দশ পুরুষ" এসেছে যা দশটি স্ট্যাম্পের ফুলের কথা উল্লেখ করে।
ভারতে এবং বাংলাদেশ (সুন্দরবনসহ), বার্মা, থাইল্যান্ড এবং পলিনুল মালয়েশিয়ার সাথে স্বাভাবিকভাবেই বৃদ্ধি পায়। তার বাসস্থান হল ম্যানগ্রোভ উপকূলে এবং জোয়ারাল ক্রিকে। উদ্ভিদটি ১৫ মিটার (১২') বা মিটার (৫০ ফুট) লম্বা পর্যন্ত একটি ঝাড় বা ছোট গাছ হিসাবে বৃদ্ধি পায়। তার ছালটি ফ্যাকাশে বাদামী ফুলগুলি হল সাদা। এর Ovidoado ক্যাপচার ফল ১.৮ সেন্টিমিটার (০.৭ মধ্যে দীর্ঘ)
হৈমন্তী শুক্লা

হৈমন্তী শুক্লা (জন্ম: ফেব্রুয়ারি ২, ১৯৪৯) একজন বাঙালি গায়িকা। তাঁর পরিবার ছিল হিন্দুস্তানি শাস্ত্রীয় সংগীতের ঐতিহ্যের অনুসারী এবং এটি তাঁকে একজন ধ্রুপদী প্রশিক্ষিতা গায়িকাতে পরিণত হতে সাহায্য করেছিল। ১৯৭২ সালে তাঁর প্রথম রেকর্ড করা গানটি ছিল "এতো কান্না নয় আমার"।
হৈমন্তী ভারতের পশ্চিমবঙ্গ রাজ্যের কলকাতা শহরে সুবিখ্যাত হিন্দুস্তানি শাস্ত্রীয় কণ্ঠসংগীতশিল্পী পণ্ডিত হরিহর শুক্লার গৃহে জন্মগ্রহণ করেন। তিনি তাঁর বাবার কাছ থেকেই প্রশিক্ষণপ্রাপ্ত হন।
২১ বছর বয়সে ১৯৭০ সালে শৈলেন মুখোপাধ্যায়ের সুরে একটি ছড়া গান প্রথম রেকর্ড করেন হৈমন্তী শুক্লা।
২৩ বছর বয়সে ১৯৭২ সালে শৈলেন মুখোপাধ্যায়ের সুরে পুলক বন্দ্যোপাধ্যায়এর লেখা 'এতো কান্না নয় আমার'।
১৯৮৬-৮৭ এ পণ্ডিত রবিশঙ্কর-এর সুরে বাংলা গান করেন। বলিউডের চলচ্চিত্রে তাঁর গাওয়া একটি জনপ্রিয় গান হল “কঁহা সে আয়া বদরা”।
নিউ জলপাইগুড়ি-আলিপুরদুয়ার-শামুকতলা রোড লাইন

নিউ জলপাইগুড়ি-আলিপুরদুয়ার-শামুকতলা রোড রেল লাইন হল ভারতের পশ্চিমবঙ্গ রাজ্যের একটি রেলপথ। এই রেলপথ দীর্ঘ। এই রেলপথটি উত্তর বঙ্গের জলপাইগুড়ি ও আলিপুরদুয়ার জেলার একটি গুরুত্ব রেলপথ। বিভিন্ন আঞ্চলিক ও দূরপাল্লার রেল চলাচল করে এই রেলপথে।
১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ মিটার গেজ লাইন। এটি ফকিরাগ্রাম রেল স্টেশনকে কিশানগঞ্জ রেল স্টেশনের সঙ্গে যুক্ত করেছিল। ২০০৩-০৬ সালে এই রুটটিকে ব্রডগেজে রূপান্তরিত করা হয়।
১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল।
এই রেল লাইনটি জলপাইগুড়ি ও আলিপুরদুয়ার জেলার হিমালয় এর পাদদেশে ডুয়ার্স এলাকায় ১৪০ কিলোমিটার বিস্তৃত। এই পথে রেল লাইনটি তিস্তা নদী অতিক্রম করেছে।রেলপথটি অতিক্তম করেছে বহু ছোট পাহাড়, চা বাগান। গরুমারা জাতীয় উদ্যান, জলদাপাড়া জাতীয় উদ্যান, বক্সা ব্যাঘর প্রকল্প প্রভৃতি বহ ভূমির মধ্য দিয়ে এই রেলপথ অগ্রসর হয়েছে।
এই রেলপথের আশেপাশে বহু হাতি বসবাস করে।হাতিদের চলাচলের পথ এই রেলপথ দ্বারা খন্ডিত হয়েছে।ফলে বহু হাতি এই রেলপথ অতিক্রম করার সময় ট্রেনের ধ্বাকায় মারা যায়।এই বিরুদ্ধে স্থানীয় জনগণ প্রতিরোধ গড়ে তুলেছে। 
সিকিম এর সঙ্গে বাকি ভারতের রেল সংযোগ ঘটাতে সিকিম রেল সংযোগ প্রকল্প নিয়েছে উত্তর-পূর্ব সীমান্ত রেল । এই রেলপথটি নিউ জলপাইগুড়ি-আলিপুরদুয়ার-শালুখতলা রোড রেল লাইন-এর সেবক রেল স্টেশন থেকে একটি রেলপথ নির্মাণ করা হবে সিকিমের রংপো পর্যন্ত।এই রেলপথটি ব্রডগেজ রেলপথ হিসাবে নির্মাণ করা হবে।এই পথের মোট দৈর্ঘ্য হবে ।পড়ে রেলপথটি সিকিমের রাজধানী গ্যাংটক পর্যন্ত নিয়ে যায়া হবে।সেবক থেকে গ্যাংটক পর্যন্ত রেলপথটি দীর্ঘ হবে।
মালবাজার থেকে একটি মিটার গেজ লাইন কোচবিহারের চ্যাংরাবান্ধা পর্যন্ত রয়েছে।আবার এই রেলপথ সীমান্ত অতিক্রম করে বাংলাদেশের বুড়ি মারি হয়ে লালমনিরহাট পর্যন্ত গেছে।ভারতের অংশে বর্তমানে কোনো রেল পরিসেবা চালু নেই। বর্তমানে এই রেলপথটি ব্রডগেজে রূপান্তরের কাজ চলছে।
জারকা বিশ্ববিদ্যালয়

জারকা বিশ্ববিদ্যালয় (আরবি: جامعة الزرقاء) হচ্ছে জর্দানের জারকা প্রশাসনিক অঞ্চলে, জারকা শহরের একটি বিশ্ববিদ্যালয়। এটি শহরের কেন্দ্রস্থল থেকে প্রায় ৬কিলোমিটার পূর্ব দিকে ১৯৯৪ সালে প্রতিষ্ঠিত হয়। বিশ্ববিদ্যালয়টির প্রথম শিক্ষাবর্ষে, প্রতিষ্ঠানটিতে মাত্র ১৫০ ছাত্রছাত্রী অধ্যয়ন করত। ২০১৩/২০১৪ শিক্ষাবর্ষে, ৪৩ টি প্রধান বিষয়ে ৯,০০০ এর অধিক শিক্ষার্থী ছিল।
বিশ্ববিদ্যালয় ক্যাম্পাসটি আরব বিশ্ববিদ্যালয় এ্যাসোসিয়েশনের কম্পিউটিং এবং ইনফরমেশন সোসাইটি কলেজের সাধারণ সচিবালয়ের প্রধান কার্যালয়ে অবস্থিত। এটা আন্তর্জাতিক আরব কনফারেন্স এর তথপ্রযুক্তির(ACIT) সাধারণ সচিবালয়ের ও স্থায়ী নিবাস।
লুকাস ওরবান

লুকাস আলফোন্সো ওরবান আলেগ্রে (; জন্ম: ৩ ফেব্রুয়ারি ১৯৮৯; লুকাস ওরবান নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রেসিং ক্লাব এবং আর্জেন্টিনা জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড়ের হিসেবে খেললেও মাঝেমধ্যে একজন বাম পার্শ্বীয় রক্ষণভাগের খেলোয়াড় হিসেবেও খেলেন।
আর্জেন্টিনীয় ফুটবল ক্লাব রিভার প্লেতের যুব পর্যায়ের হয়ে খেলার মাধ্যমে ওরবান ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই নিজের খেলার বিকাশ করেছেন। ২০০৮–০৯ মৌসুমে, রিভার প্লেতের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিভার প্লেতের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ১০ ম্যাচে অংশগ্রহণ করেছেন। অতঃপর তিনি তিগ্রে, বর্দো, ভালেনসিয়া, লেবান্তে এবং জেনোয়ার মতো ক্লাবের হয়ে খেলেছেন। ২০১৭–১৮ মৌসুমে, তিনি ২.৫ মিলিয়ন ইউরোর বিনিময়ে জেনোয়া হতে আর্জেন্টিনীয় ফুটবল ক্লাব রেসিং ক্লাবে যোগদান করেছেন।
২০১৩ সালে, ওরবান আর্জেন্টিনার হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত একাধিক ম্যাচ খেলেছেন।
ওয়ারেসাত হোসেন বেলাল

ওয়ারেসাত হোসেন বেলাল (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
ওয়ারেসাত হোসেন বেলালের জন্ম নেত্রকোনার পূর্বধলা উপজেলার বৈরাটি ইউনিয়নের কাজলা গ্রামে। তার বাবার নাম মহিউদ্দিন তালুকদার এবং মায়ের নাম আশরাফুন নেছা। তার স্ত্রীর নাম রওশন হোসেন। তাদের এক ছেলে ও দুই মেয়ে।
১৯৭১ সালে একাদশ শ্রেণীর শিক্ষার্থী ছিলেন ওয়ারেসাত হোসেন বেলাল। মুক্তিযুদ্ধ শুরু হলে এপ্রিল মাসের মাঝামাঝি মাকে চিঠি লিখে কাউকে না জানিয়ে ভারতে চলে যান। তুরায় প্রশিক্ষণ নেন এবং প্রশিক্ষণ শেষে ১১ নম্বর সেক্টরের ঢালু ও মহেন্দ্রগঞ্জ সাব-সেক্টরে যুদ্ধ করেন।তিনি বর্তমানে একজন জাতিয় সংসদ সদস্য, নেত্রকোনা ০৫(পূর্বধলা) আসন থেকে নির্বাচিত সাংসদ।
১৯৭১ সালের জুন মাসে ময়মনসিংহ জেলার অন্তর্গত জেলা সদরের উত্তরের হালুয়াঘাট এলাকায় ছিলো সীমান্ত ফাঁড়ি (বিওপি)। এই বিওপিতে ছিল একদল পাকিস্তানি সেনা। ভারত-বাংলাদেশ সীমান্তে ছিলো এ বিওপির অবস্থান। তারা ছিল অত্যন্ত সুরক্ষিত। জুন মাসের একদিন মুক্তিবাহিনীর কয়েকটি দল সেখানে আক্রমণ করে। একটি দলে ছিলেন ওয়ারেসাত হোসেন বেলাল। তার বড় ভাই শাখাওয়াত হোসেন বাহার (বীর প্রতীক) ছিলেন দলনেতা। জুন মাসের এক রাতের অন্ধকারে ওয়ারেসাত হোসেন বেলালসহ একদল মুক্তিযোদ্ধা এগিয়ে যেতে থাকলেন পাকিস্তান সেনাবাহিনীর প্রতিরক্ষা অবস্থানের দিকে। তাদের পথ দেখাচ্ছিলেন একজন পথপ্রদর্শক। তার ভুল নির্দেশনায় তারা ঢুকে পড়লেন বিপজ্জনক এক স্থানে। তাদের উপস্থিতি টের পেয়ে পাকিস্তানি সেনারা আক্রমণ চালায়। প্রচণ্ড গুলিবর্ষণের মধ্যে মুক্তিযোদ্ধারা পজিশন নিলেন। একই সময়ে শুরু হলো ভারত থেকে গোলাবর্ষণ। সেগুলো তাদের অবস্থানেই পড়তে থাকল। নিমেষে মুক্তিযোদ্ধা কয়েকজন হতাহত হলেন। ওয়ারেসাত হোসেন বেলাল সাহসিকতার সঙ্গে পরিস্থিতি মোকাবিলা করলেন। জীবন-মৃত্যুর সন্ধিক্ষণে তার প্রচেষ্টায় বেঁচে গেল অনেক মুক্তিযোদ্ধার প্রাণ।
পরিকল্পনা অনুযায়ী রাতের অন্ধকারে ওয়ারেসাত হোসেন বেলালরা সীমান্ত অতিক্রম করে পাকিস্তান সেনাবাহিনীর প্রতিরক্ষা অবস্থানে যাওয়া এবং মুক্তিযোদ্ধাদের এ দলটি আক্রমণ শুরু করার আগে সেখানে ভারত থেকে আর্টিলারি গোলাবর্ষণের। গোলাবর্ষণ শেষ হওয়া মাত্র তারা আক্রমণ শুরু করবেন। কিন্তু পথপ্রদর্শকের ভুলে ওয়ারেসাত হোসেন বেলালরা পাকিস্তান সেনাবাহিনীর প্রতিরক্ষা অবস্থানের একদম কাছে চলে যান। নিজেদের গোলায় এবং পাকিস্তানি সেনাদের গুলিতে বেশ কয়েকজন মুক্তিযোদ্ধা তখনই শহীদ হন। ওয়ারেসাত হোসেন বেলালের পাশেই ছিলেন তাদের দলের একজন এলএমজিম্যান। তিনি তার চোখের সামনেই শহীদ হন। জীবন-মৃত্যুর ওই সন্ধিক্ষণে ওয়ারেসাত হোসেন বেলাল জীবনের ঝুঁকি নিয়ে সাহসী ভূমিকা পালন করেন। তার প্রচেষ্টায় বেঁচে যায় অন্য মুক্তিযোদ্ধাদের প্রাণ।
দ্য শিলং টাইমস

দ্য শিলং টাইমস হল ভারতের উত্তর-পূর্বাঞ্চলীয় রাজ্য মেঘালয়ের সবচেয়ে পুরোনো এবং সর্বাধিক জনপ্রিয় ইংরেজি দৈনিক পত্রিকা।
১৯৪৫ সালের ১০ আগস্ট সাপ্তাহিক ম্যাগাজিন আকারে পত্রিকাটি যাত্রা শুরু করে। তখন এর সম্পাদক ছিলেন স্বর্গীয় সুধীন্দ্র ভূষণ চৌধুরী। ১৯৫৮ সালে পত্রিকাটি দৈনিক পত্রিকায় রূপান্তরিত হয়। কিন্তু আর্থিক সীমাবদ্ধতার কারণে মাত্র ছয় মাসের মধ্যে পত্রিকাটি ফের সাপ্তাহিক সংস্করণে ফিরে যায়। ১৯৬১ সালে পি.এন. চৌধুরী এ সাপ্তাহিক পত্রিকার স্বত্বাধিকারী নির্বাচিত হন এবং সম্পাদক হিসেবে দায়িত্ব নেন।
পি.এন. চৌধুরীর মৃত্যুর পর তার পুত্র জনাব মানস চৌধুরী ১৯৭৮ সালের ১ এপ্রিল দ্য শিলং টাইমস পত্রিকার দায়িত্ব গ্রহণ করেন। নানা প্রতিবন্ধকতা পেরিয়ে ১৯৮৭ সালের মার্চ মাসে এটি দৈনিক পত্রিকা হিসেবে পুনরায় আত্নপ্রকাশ করে। ১৯৯২ সালের ৯ নভেম্বর দ্য শিলং টাইমস কর্তৃপক্ষ পত্রিকাটির গারো পাহাড় সংস্ককরণ বের করে। ১৯৯৩ সালের ১৩ জানুয়ারি গারো ভাষায় প্রকাশিত হয় সাপ্তাহিক জানেরা (Janera)। সাপ্তাহিক পত্রিকাটি সেসময় অনেক জনপ্রিয়তা পায়। পরবর্তীতে ২০০০ সালের ৩১ জুলাই এটি সালান্তিনি জানেরা (Salantini Janera) নামে দৈনিক পত্রিকা হিসেবে প্রকাশিত হয়। ১৯৯৫-’৯৬ সালে পত্রিকাটি শিলং, তুরা, গুয়াহাটি এবং দিল্লীতে এর সুবর্ণ জয়ন্তী উৎযাপন করে। ২০০৪-’০৫ সালে আসামের গুয়াহাটিতে দ্য শিলং টাইমস পত্রিকার হীরক জয়ন্তী উপলক্ষে এক জাঁকালো অনুষ্ঠানের আয়োজন করা হয়। অনুষ্ঠানটির শুভ উদ্ভোধন করেন ভারতের প্রধানমন্ত্রী ডঃ মনমোহন সিংহ। ২০০৫ সালে পত্রিকাটির সম্পাদক জনাব মানস চৌধুরী সাংবাদিকতায় অবদানের স্বীকৃতিসরূপ পদ্মশ্রী সম্মানে ভূষিত হন। ২০০৯ সালের জুন থেকে দ্য শিলং টাইমস কর্তৃপক্ষ আসামের গুয়াহাটি থেকে সংবাদ লাহাড়ি নামে একটি বাংলা দৈনিক প্রকাশ করে আসছে।
ই-মেইল স্প্যাম

স্প্যামিং হল যখন কোনও ব্যক্তি বা সংস্থা অন্য ব্যক্তিকে অবাঞ্ছিত ইমেল পাঠায়। স্প্যাম ইমেলগুলি অবাঞ্ছিত "জাঙ্ক মেইল" এর কম্পিউটার সংস্করণ যা একটি মেইলবক্সে আসে, যেমন বিজ্ঞাপনপ্রচারপত্র। স্প্যাম ইমেলগুলি সাধারণত ব্যক্তিটিকে কিছু কেনার চেষ্টা করতে বা অন্য কিছু করার চেষ্টা করতে পাঠানো হয় যা প্রেরকের জন্য লাভের কারণ হবে।কেউ স্প্যাম িং করলে পাঠানো ইমেলগুলিকে স্প্যাম বলা হয়। যে ব্যক্তি বা সংস্থা অবাঞ্ছিত ইমেল পাঠিয়েছে তাকে স্প্যামার বলা হয়। এই দুটি শব্দই "স্প্যাম" নামে ক্যানড মাংসের একটি ব্র্যান্ড থেকে এসেছে, কিন্তু এটি ১৯৭০ সালে ব্রিটিশ কমেডি গ্রুপ মন্টি পাইথন দ্বারা নির্মিত একটি সংক্ষিপ্ত স্কেচ যা "স্প্যাম" শব্দটি ব্যাপকভাবে অবাঞ্ছিত ইমেল বার্তা বোঝাতে ব্যবহৃত হয়েছিল।
ইন্টারনেট (ARPANET) শুরু থেকেই জাঙ্ক ইমেল পাঠানোর নিষিদ্ধ করা হয়েছে।
শ্রীমান (অভিনেতা)

শ্রীমান একজন খ্যাতনামা দক্ষিণ ভারতীয় অভিনেতা। তিনি তামিল চলচ্চিত্রের প্রখ্যাত প্রযোজক প্রকাশ রেড্ডির ছেলে।
তিনি ভারতের অন্ধ্রপ্রদেশের রাজামুন্দ্রিতে তামিলভাষী পরিবারে জন্মগ্রহণ করেন। তার বাবা তামিল চলচ্চিত্র প্রযোজক প্রকাশ রেড্ডি যিনি ২২ টি চলচ্চিত্র তৈরি করেছেন এবং মা জয়া লক্ষ্মী। অভিনেতা শ্রীমানের স্কুল জীবন কেটেছে চেন্নাই শহরে। তিনি চেন্নাইয়ের আদিয়ার এলাকায় অবস্থিত ভারত উচ্চ মাধ্যমিক বিদ্যালয়ে পড়াশোনা করেন। পরবর্তীতে পাচায়াপ্পা'স কলেজ, চেন্নাই থেকে বি.কম. পাশ করেন।
অভিনেতা শ্রীমান নমিতা নামে একজন ডাক্তারের সাথে বিবাহ বন্ধনে আবদ্ধ হন।
শ্রীমান ১৯৭৫ সালে বাংগারা মানাসুলো "(Bangara Manushulu)" নামে একটি চলচ্চিত্রে একজন শিশু শিল্পী হিসেবে অভিনয় করেন। সেসময় তার অভিনীত আরো কিছু ছবি মুক্তি পায়। পরবর্তীতে পড়াশোনার জন্য তিনি বিরতি নেন এবং ১৯৯০ এর দশকের মাঝামাঝি সময় থেকে ফের চলচ্চিত্রে নিয়মিত হন।
পরিপূরক রং

পরিপূরক রঙ হলো এক জোড়া রং যাদের একত্র করলে একটি অপরটিকে নিষ্ক্রিয় করে দেয়। অর্থাৎ রঙদুটো মেশালে তা সাদা বা কালো বর্ণ ধারণ করে। আর পাশাপাশি বসালে রঙদুটোর মধ্যে তীব্রতম বৈপরিত্য দেখা যায়। এরকম তীব্র বর্ণ দ্বন্দ্বের কারণে মাঝেমধ্যে এদের জন্যে বিপরীত রং শব্দবন্ধটি বেশি উপযুক্ত মনে করা হয়।
কোন রং যুগলকে পরিপূরক বলা হবে তা রঙতত্ব বা মডেলের উপর নির্ভর করে:
নন্দনতাত্ত্বিকভাবে আনন্দদায়ক শিল্প এবং গ্রাফিক নকশায় পরিপূরক রঙের ব্যবহার একটি গুরুত্বপূর্ণ বিষয়। এছাড়া অন্যান্য ক্ষেত্রে যেমন লোগো বা দোকানের সাইনবোর্ডেও এর প্রয়োগ হয়। পাশাপাশি রাখলে পরিপূরক রঙদ্বয় পরস্পরকে আরো বেশি উজ্জ্বলভাবে ফুটিয়ে তোলে।
পরিপূরক রঙের অন্যরকম ব্যবহারিক প্রয়োগও আছে। কমলা ও নীল পরিপূরক রং হওয়ায় লাইফবোট বা ভেলাগুলো সবসময়ই কমলা রং করা হয়, যাতে জাহাজ বা বিমান থেকে নীল সমুদ্রের বুকে নৌকাটি স্পষ্টভাবে দেখা যায়।
অ্যানাগ্লিফ থ্রিডি সিস্টেমে কম্পিউটার পর্দায় ত্রিমাত্রিক ছবি তৈরি করতে লাল ও সায়ান রঙের কাচ ব্যবহার করা হয়।
প্রতিসাম্য

প্রতিসাম্য (গ্রিক শব্দ συμμετρία "সিমেট্রিয়া"  যার অর্থ "মাত্র সম্বন্ধীয়, আনুপাতিক, সজ্জা, বিন্যাস") বলতে দৈনন্দিন ভাষায় ছন্দ এবং সুন্দর অনুপাত এবং ভারসাম্যকে বোঝায়। [./প্রতিসাম্য#cite_note-1 <nowiki>[পাদটীকা 1]</nowiki>] গণিতশাস্ত্রে, "প্রতিসাম্যের" পুঙ্খানুপুঙ্খ সংজ্ঞা রয়েছে- যদি কোন বস্তুকে প্রতিফলন, ঘূর্ণন অথবা আরোহী পদ্ধতি ইত্যাদি বিবিধ রূপান্তর প্রক্রিয়ার মাধ্যমেও অপরিবর্তিত দেখানো যায়। যদিও "প্রতিসাম্যের" এই দুই অর্থ দুইভাবে বলা তাও তারা সম্পর্কিত। উভয়দিক থেকেই এখানে আলোচনা করা হয়েছে।
জ্যামিতিক প্রতিসাম্যতা
সাধারণত জীবজগতকে বিভিন্ন শ্রেনিতে ভাগ করার একটি মাধ্যম।হলো প্রতিসাম্যতা।প্রতিসাম্য বলতে প্রাণীদের মধ্যরেখীয় তলের দুপাশে সমান আকার আকৃতি বিশিষ্ট অবস্থানকে বোঝায় । প্রাণীদের প্রতিসম প্রাণী এবং অপ্রতিসম প্রাণীদের সিরিজে ভাগ করা যায় । বিভিন্ন ধরনের প্রতিসাম্য দেখা যায় । গোলীয় প্রতিসাম্য অরিয় প্রতিসাম্য দ্বি অরীয় প্রতিসাম্য দ্বিপাশ্বীয় প্রতিসাম্য এবং অপ্রতিসাম্য । তবে কিছু কিছু ব্যতিক্রমি প্রতিসাম্য যেমন চর্তুঅরীয় প্রতিসাম্য ।এটি সাধারণত জেলিফিসের দেখা যায় ।
প্রিয়ন

'প্রিয়ন' হলো ভাইরাসের মতোই একপ্রকার সংক্রামক সত্ত্বা যা PrP (prion protein) নামক প্রোটিন বা আমিষ দিয়ে তৈরি । এটিকে 'transmissible spongiform encephalopathies' নামক স্নায়ুতন্ত্রের জটিলতার জন্য দায়ী করা হয়।
প্রিয়ন গবাদি পশুর 'Mad cow disease' ও 'scrapie' , মানুষের 'Creutzfeldt–Jakob disease' (CJD), 'Gerstmann–Sträussler–Scheinker syndrome', fatal familial insomnia, এবং 'kuru' - এসব ভয়ানক মারণব্যাধির কারণ।..
প্রিয়ন সুস্থ কোষের ভিতরে প্রবেশ করে কোষাভ্যন্তরস্থ প্রোটিনের ব্যাপক ক্ষতি সাধন করতে পারে। প্রায় সব প্রিয়ন প্রোটিন এমাইলয়েড নামক জমাটবদ্ধ প্রোটিন তৈরি করে। এ জমাটবদ্ধ প্রোটিন খুবই স্থায়ী এবং এগুলো আক্রান্ত স্থানে জমা হয়ে টিস্যুর মৃত্যু পর্যন্ত ঘটাতে পারে।
যেসব প্রোটিন দিয়ে প্রিয়ন গঠিত তা আমাদের পুরো দেহে স্বাভাবিকভাবেই রয়েছে। তবে যেসব প্রিয়ন সংক্রামক সেগুলোর গঠন ভিন্ন এবং সেগুলো সহজে ভেংগে যায়না। 
PrP হল দেহের স্বাভাবিক প্রিয়ন, আর PrP হল সংক্রামক প্রিয়ন।.
একটি গবেষণায় দেখা গেছে যে কেন্দ্রীয় স্নায়ুতন্ত্রে ভেংগে যাওয়া স্বাভাবিক প্রিয়ন Schwann Cell এর মায়েলিন বা চর্বির আবরণের পুনর্গঠনে সাহায্য করে। অন্য একটি গবেষণায় পাওয়া যায়, প্রিয়ন অস্থিমজ্জার রক্তকোষ তৈরিকারী প্রাথমিক কোষ গুলোতে থাকে, যেসব প্রাথমিক কোষ সমূহে প্রিয়ন থাকেনা সেগুলো খুব সহজেই কার্যকারীতা হারিয়ে ফেলে।
প্রিয়ন প্রোটিনটি মূলত খাবারের সাথে দেহে প্রবেশ করে । যেসব শষ্যক্ষেতে পশুর মল সার হিসেবে ব্যবহার করা হয় সেসব ক্ষেতের ফসলের মাধ্যমে এ বিষ ছড়ানোর সম্ভাবনা অনেক বেশি। মজার ব্যাপার হলো মহিলাদের বন্ধ্যাত্ব দূর করতে ব্যবহৃত 'Human menopausal gonadotropin' (একধরনের হরমোন যা মূত্র থেকে সংশ্লেষ করা হয়) থেকেও এই ভয়ানক প্রোটিনটি ছড়াতে পারে। .
প্রিয়ন সমূহ স্নায়ুকোষের ভিতর জমা হয়ে স্বাভাবিক প্রোটিনগুলোকে এমাইলয়েড প্রোটিনে পরিণত করে যা টিস্যুর স্বাভাবিক গঠনকে বিঘ্নিত করে। যার ফলে পুরো টিস্যুটি স্পঞ্জের ন্যায় বিকৃত রূপ নেয় এবং স্নায়ুকোষে ছোট ছোট গহবর তৈরি হয়। 
যদিও এ রোগটির সুপ্তাবস্থা প্রায় ৫ থেকে ১০ বছর , একবার রোগের লক্ষণ প্রকাশ পেলে তা খুব দ্রুত মারাত্মক আকার ধারণ করে- এমনকি মৃত্যু পর্যন্ত হতে পারে।
খিচুনি, স্মরণ-শক্তি হ্রাস, অস্বাভাবিক চলন প্রক্রিয়া ( ataxiaঃ balance and coordination dysfunction), আচার-আচারনে অস্বাভাবিকতা ইত্যাদি।
কোন সুনির্দিষ্ঠ প্রতিষেধক প্রিয়নের বিরুদ্ধে কার্যকর নয়। তবে 'Antiprion antibodies' নামক এন্টিবডি আবিষ্কৃত হয়েছে যা 'blood-brain-barrier' কে অতিক্রম করে প্রিয়ন প্রোটিনকে ধ্বংশ করতে সক্ষম।
Polythiophenes এবং Astemizole-এই দুটি ঔষুধও প্রিয়নের বিরুদ্ধে কাজ করে বলে জানা গিয়েছে।
বাটালি

বাটালি অনেকটা কুঠারের মতো দেখতে একটা কর্তন যন্ত্র যা প্রস্তর যুগে থেকে ব্যবহার করা হয়। এটা ধারালো কাটা প্রান্তের যেকোনো যন্ত্র হতে পারে। বাটালিগুলি খালিহাতে কাঠ মসৃণ ও খোদাই করার কাজে ব্যবহার করা হয়। এটা কুঠারের মতই কিন্তু এটার ধারালো প্রান্ত হাতলের সাথে খাড়াখাড়ি ভাবে থাকে। দুই প্রকার বাটালের মধ্যে হাত বাটাল ছোট হাতল যুক্ত যেটা এক হাত দিয়ে ব্যবহার করা যায় এবং অন্যটি পা বাটাল যেটি লম্বা হাতল যুক্ত শক্তিশালী আঘাত করতে সক্ষম দুই হাতে বাবহারযোগ্য যন্ত্র, এটার ধারালো প্রান্ত সাধারণত পা এর স্তরে আহাত করে। বাটালির ফলক যন্ত্রটির ডান কোনে খাদের মধ্যে বসানো হয় (একটি নিড়ানি বা সমতলের মত), অন্যদিকে কুঠারের ফলকের ক্ষেত্রে খাদের দিকে সমতল থাকে। একইরকম কিন্তু ভোঁতা অন্য একটি যন্ত্র কোদাল যা শক্ত জমি খোদাই এর কাজে ব্যবহার করা হয়।
পুরাতন রাজত্বের প্রথমদিকে প্রাচীন মিশরের শিল্প থেকে বাটালির চিত্র ফোটানো হয়েছে। মূলত বাটালির ফলক পাথর দিয়ে তৈরি করা হত, কিন্তু পূর্ববংশীয় যুগ থেকেই তামার বাটালি পাথরের পরিবর্তে প্রতিস্থাপিত হয়। যেখানে পাথরের ফলক কাঠের হাতলের সাথে দৃঢ়ভাবে বাঁধা হত, সেখানে ধাতুর ফলকের খোলস আছে যাতে হাতল লাগানো যায়। মিশরীয় বাটালির উধারন পাওয়া যাবে যাদুঘরে এবং পেট্রি মিউজিয়াম ওয়েবসাইট।
বাটালির চিত্র চিত্রমালাতে বর্ণমালা হিসেবেও ব্যবহার করা হত, প্রতিনিধিত্বমূলক ব্যঞ্জনবর্ণ "stp" ব্যবহার করা হত "মননিত" এর ক্ষেত্রে, এবং ফারাও xx ব্যবহার করা হত দেবতা এর ক্ষেত্রে ও yy দেবী এর ক্ষেত্রে।
আহ্নেতজার ("ahnetjer)" (বাটালির মত যন্ত্র) এর চিত্র ব্যবহার করা হত Mouth ceremony এর উদ্বোধনীতে, যাতে শক্তি তাদের অনুভূতি থেকে মূর্তি বা মমীতে স্থানান্তরিত হয়। এটা স্পষ্টত নতুন উৎসর্গকৃত ষাঁড় বা গাভী এর সামনের পা যা দ্বারা মুখের সাথে স্পর্শ করানো হত। যেহেতু লৌহ-যুগের প্রযুক্তি প্রাচীন মিশরীয়দের দক্ষিণ আফ্রিকার দিকে দেশান্তরিত হওয়ার সাথে সরানো হয়েছে, তারা তাদের প্রযুক্তির সাথে বাটালিও তাদের সাথে নিয়ে গেছে। এখন গ্রামীণ আফ্রিকায় লোহার বাটালি ব্যবহার করা হয় বিভিন্ন উদ্দ্যেশে, পায়খানার কুপ খনন এবং জ্বালানি কাঠ কাটা থেকে শুরু করে চাষের জমি কর্ষণ যদিও তা ভুট্টা, কফি, চা, মটরশুটি, বাজরা, রাঙা আলু অথবা বিভিন্ন ধরনের অর্থকরী বা জীবিকা নির্বাহের ফসল হয়।
নিউজিল্যান্ডের প্রাগৈতিহাসিক মাওরি বাটালি কাঠ খোদাই এর কাজে ব্যবহার করা হত, যা নেফ্রাইট বা বিশেষ পাথর দিয়ে তৈরি করা হত। ওই একই সময়ে হেন্ডারসন দ্বীপের অধিবাসীরা অনেক বড় ঝিনুকের খোলস দিয়ে বাটালি তৈরি করত, এটা ছিল পূর্ব পলিনেশিয়া ছোট প্রবাল দ্বীপ যেখানে চুনাপাথর ব্যতীত অন্য কোন শিলা পাওয়া যেত না।
আমেরিকার উত্তর-পশ্চিম উপকূলের অধিবাসীরা ঐতিহ্যগতভাবে নির্মাণ (বল তৈরি থেকে ডোঙা তৈরি) বা শিল্প ( মুখোশ তৈরি থেকে টোট্যামের খুঁটি) এর কাজে বাটালি ব্যবহার করতো। উত্তর-পশ্চিম উপকূলের বাটালি দুই ধরনের -  hafted and D-handle.
বৈরাটি ইউনিয়ন, মিঠামইন

বৈরাটি ইউনিয়ন হল ঢাকা বিভাগের কিশোরগঞ্জ জেলার মিঠামইন উপজেলার একটি ইউনিয়ন। ইউনিয়নটি পূর্বে কাটখাল ইউনয়নের অংশ ছিল। উপজেলা সদরের সাথে এ ইউনিয়নের যোগাযোগের একমাত্র মাধ্যম হল নৌকা।
বৈরাটি ইউনিয়ন ২০০৩ সালে কাটখাল ইউনিয়ন ভেঙে গঠন করা হয়।
বৈরাটি ইউনিয়ন ১৩টি গ্রাম বা ৪টি মৌজা নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
বিরামচর
বাহের চর
নোয়াবাদ
চরহাটি
মাইজচর
ভাটিয়া
যাদবপুর
বৈরাটি
মাসুম নগর
চরগাও
দাউদপুর
ইমামনগর
ভুরভুরি
রস

রস হচ্ছে বিভিন্ন ফল ও সবজীর ভিতরে সঞ্চিত একধরনের তরল পানীয় যা চাপ প্রয়োগে বের করা হয়। অনেক সময় রস বলতে এইসব (সবজী বা ফলমূলের) স্বাদযুক্ত তরল পানীয়  কিংবা অন্য যেকোন জৈবিক খাদ্যের উৎস যেমন মাংস  ও সামুদ্রিক খাবার থেকে প্রাপ্ত তরল পদার্থকেও বুঝায় (উদাহরণস্বরুপ: ঝিনুকের রস)। সাধারণভাবে রস একপ্রকার পানীয় হিসেবে কিংবা অন্যকোন খাবার বা পানীয়তে স্বাদযুক্তকারী উপাদান হিসেবেও ব্যবহার করা হয়। গাঁজন (মদ প্রস্তুতির পদ্ধতি) প্রক্রিয়া ছাড়াই পাস্তুরায়ন  প্রক্রিয়ায়  রস সংরক্ষণ শুরু হওয়ার পরে থেকেই রস গণমানুষের পছন্দের তালিকার পানীয় হিসেবে উদিত হয়। যুক্তরাষ্ট্রের খাদ্য ও কৃষি সংস্থা (FAO) এর মতে ২০১২ সালে সারা পৃথিবীতে ১২,৮৪০,৩১৮ টন সাইট্রাস ফলের রস উৎপাদিত হয়।   ফলের রসের সবচেয়ে বড় ভোক্তা হচ্ছে নিউজিল্যান্ড (প্রতিদিন প্রায় এক কাপ বা ৮ আউন্স) এবং কলম্বিয়া (প্রতিদিন এক কাপের তিন চতুর্থাংশের বেশি)। একটি দেশের গড় আয় বৃদ্ধির সাথে সাথে ফলের রস গ্রহণের পরিমাণ বৃদ্ধি পায়। 
ইংরেজি জুস (Juice) শব্দটি প্রাচীন ফরাসি শব্দ থেকে ১৩০০ সালের দিকে আসে। এর মূল ফরাসি শব্দ <nowiki>"জুস (jus), জুইস (juis), জোইস (jouis)" যার অর্থ হচ্ছে "গুল্ম সেদ্ধ করে বের করা তরল"</nowiki>। ১৪শ সতকের শুরু হতে ইংরেজি Juice শব্দটি "ফলমূল বা সবজীর ভিতরের তরল" বুঝাতে ব্যবহার শুরু হয়।  বাংলায় কবে থেকে <nowiki>রস</nowiki> শব্দটি আশে তা জানা যায়নি। 
তাপ প্রয়োগ ও দ্রাপকের অনুপস্থিতে ফলমূল বা সবজী কে যান্ত্রিক ভাবে পেষণ করে রস তৈরি করা হয়। উদাহরণস্বরুপ, কমলার রস হচ্ছে কমলা গাছের ফলের নির্যাস, টমেটোর রস হচ্ছে টমেটো গাছের ফল থেকে চাপ দিয়ে বের করে আনা তরল। বাড়িতে হাত অথবা রস তৈরি করার যন্ত্রের মাধ্যমে ফলমূল বা সবজী থেকে রস প্রস্তুত করা যায়। বাণিজ্যিক ক্ষেত্রে অনেক সময় রস থেকে আঁশ বা মজ্জা ছেঁকে আলাদা করা হয়। কিন্তু অন্যদিকে বেশি মজ্জাযুক্ত কমলার জুস আবার জনপ্রিয় পানীয়। অনেক সময় রসের সাথে অতিরিক্ত চিনি, কৃত্রিম স্বাদ ও গন্ধ যুক্ত করা হয়। রস সংরক্ষণ করার অনেকগুলো পদ্ধতির মাঝে উল্লেখযোগ্য হল বোতলজাতকরণ, পাস্তুরায়ন, ঘনীভূতকরণ, ফ্রিজিং ইত্যাদি।
যদিও রসের প্রকৃতি অনুযায়ী রস প্রস্তুত করার পদ্ধতিতে ভিন্নতা আছে তবুও রস প্রস্তুতির সধারণ পদ্ধতি নিম্নরূপঃ:
ফল সংগ্রহ ও ধৌতকরণের পর দুইটি স্বয়ংক্রিয় পদ্ধতির একটি দ্বারা ফল থেকে রস আলাদা করা হয়। প্রথম পদ্ধতিতে ধাতব নল যুক্ত দুইটি ধাতব কাপ একত্রিত হয়, ফলের খোসা ছাড়ায় এবং ফলের মজ্জাকে চাপ দিয়ে ধাতব নলের মধ্য দিয়ে নেয়া হয়। ফলে নলের ভিতরের ছোট ছোট ছিদ্র দিয়ে ফলের রস বের হয়ে যায়। ফলের খোসা রেখে দেয়া হয় পরে ব্যবহারের জন্য। দ্বিতীয় পদ্ধতি অনুযায়ী যে যন্ত্রে রস নিষ্কাশন করা হবে তাতে ফল দেয়ার আগে ফল দুই ভাগে দুই ভাগে কেটে নেয়া হয়। 
রস পরিস্রুত করার পর বাষ্পিভবনের মাধ্যমে রস্কে ঘন করা হয়। এতে রসের আয়তন পাঁচ ভাগের একভাগ হয়ে যায়। এতে রস পরিবহন যেমন সহজ হয় তেমনি এর মেয়াদ উত্তীর্ণ হওয়ার সময় ও দীর্ঘায়িত হয়। রস নিয়ে বায়ুশূন্য অবস্থায় তাপ দিয়ে ঘন করা হয় যাতে রসের মঝের জলীয় অংশ অপসারিত হয়ে যায়। রসের দুই তৃতিয়াংশ পানি অপসারণ করা হয়। পরে রস আবার পুণর্গঠিত করা হয়। ঘন রসের মাঝে প্রয়োজনীয় পানি মেশানো হয় এবং অন্যান্য ব্যাপার যেমন হারিয়ে যাওয়া স্বাদ ও গন্ধ ফিরিয়ে আনা হয়। অনেকসময় ঘন অবস্থার রসই বিক্রয় করা হয়, এক্ষেত্রে ভোক্তা ব্যবহারের সময় প্রয়োজনীয় পানি মিশিয়ে নেয়।   
এরপর রস পাস্তুরায়ন করা হয় এবং পাত্রপূর্ণ করা হয়, কখনো কখনো গরম অবস্থাতেই। যদি গরম অবস্থাতেই রস পাত্রে রাখা হয় তাহলে যত তড়াতাড়ি সম্ভব তা ঠান্ডা করা হয়। .
আরওয়াইবি রঙ মডেল

আরওয়াইবি (রেড-ইয়োলো-ব্লু বা লাল–হলুদ–নীল) রঙনামের সংক্ষিপ্তরূপ) বিভাজক রঙমিশ্রণে ব্যবহৃত রঙসমূহের একটি ঐতিহাসিক সেট, যা মূল রঙের সেট হিসেবেও বহুল-ব্যবহৃত। প্রাথমিকভাবে এটি শিল্প ও নকশা শেখাতে, বিশেষত চিত্রকর্মে কাজে লাগানো হয়।
আধুনিক বৈজ্ঞানিক রঙতত্ত্বের বহু পূর্বে আরওয়াইবি প্রচলিত হয়ছে। এই মডেলের লাল-হলুদ-নীলের বদলে আধুনিক তত্ত্বানুসারে বিস্তৃততম পরিসরে উচ্চ-ক্রোমাবিশিষ্ট রঙের সবচেয়ে যথাযথ সেট হলো সায়ান, ম্যাজেন্টা ও হলুদ।
আরওয়াইবি (লাল-হলুদ-নীল) হলো শিল্পীর আদর্শ বর্ণ চাকতির জন্য প্রাথমিক তিনটি বর্ণ বা ত্রয়ী। গৌণ রঙ পার্পল-কমলা-সবুজ (কখনো বলা হয় বেগুনি-কমলা-সবুজ) দিয়ে হয় আরেকটি ত্রয়ী। বর্ণ চাকতিতে সমদূরবর্তী তিনটি রঙ নিয়ে ত্রয়ী গঠন করা হয়। অন্যান্য সাধারণ বর্ণ চাকতিতে দেখানো হয় আলো মডেল (আরজিবি) এবং কালি মডেল (সিএমওয়াইকে)
আরওয়াইবি রঙত্রয়ীর প্রথম নজির পাওয়া যায় বেলজীয় গণিতবিদ ও পদার্থবিজ্ঞানী ফ্রান্সিস্কাস আগুলোনিয়াসের (১৫৬৭-১৬১৭) লেখায়, যদিও তিনি রঙগুলোকে বর্ণ চাকতিতে সাজাননি।
আইজাক নিউটন তার আলোক পরীক্ষায় বুঝতে পারেন যে, মূল রঙগুলো মিশিয়ে অন্যান্য রঙ তৈরি করা সম্ভব। তার "অপটিক্স" বইয়ে, এই মূল রঙগুলোর জ্যামিতিক সম্পর্ক দেখানোর জন্য তিনি একটি বর্ণ চাকতি প্রকাশ করেন। এই ছকটি পরবর্তীতে লোকেরা এটিকে কণার সাথে গুলিয়ে ফেলে। অবশ্য নিউটন সংযোজী এবং বিভাজক রঙমিশ্রণের পার্থক্যও জানতেন না।
১৭২৫ সালে জ্যাকব ক্রিস্টোফ লে ব্লন ছাপার কাজে আরওয়াইবি মডেল ব্যবহার করেন।
১৮শ শতকে, আরওয়াইবি মূল রঙসমূহ হয়ে ওঠে রঙদর্শনের তত্ত্বগুলোর ভিত্তি, যেমন মৌলিক সেন্সরি বৈশিষ্ট্যসমূহ যেগুলো সব ভৌত রঙের এবং সমভাবে কণা/রঞ্জকের ভৌত মিশ্রণের আলোক-উপলব্ধিতে বিদ্যমান। এসব তত্ত্বকে বর্ধিত করে ১৮শ শতকে রঙের মনস্তাত্ত্বিক প্রভাব নিয়ে বিভিন্নরকম পরীক্ষা, বিশেষত "পরিপূরক" বা বিপরীত রঙের মধ্যে বৈসাদৃশ্য যার সৃষ্টি করে রঙের আফটারইমেজ এবং রঙিন আলোর বিষম ছায়ায়। এসব ধারণা এবং বিভিন্নজনের ব্যক্তিগত পর্যবেক্ষণের সংক্ষিপ্তসার নিয়ে তৈরি হয় রঙতত্ত্বের দুটি প্রামাণ্য ডকুমেন্ট: "থিওরি অফ কালারস" (১৮১০) লেখক জার্মান কবি ও মন্ত্রী জন ভন গ্যোটে এবং "দ্য ল' অফ সাইমালটেনাস কালার কনট্রাস্ট" (১৮৩৯) লেখক ফরাসী শিল্পরসায়নবিদ মাইকেল-ইউজিন শেভ্রেউল।
শিল্পীরা বহুদিন ধরে তাদের প্যালেটে তিনটি আরওয়াইবি মূলের চেয়ে বেশি রঙ ব্যবহার করতেন এবং একসময় তারা লাল, হলুদ, নীল ও সবুজ চারটি রঙকে মূল রঙ হিসেবে বিবেচনা করতে শুরু করেন। লাল, হলুদ, নীল ও সবুজকে এখনো ব্যাপকভাবে চারটি মনস্তাত্ত্বিক মূল রঙ বলে ভাবা হয়, যদিও মাঝেমধ্যে লাল, হলুদ ও নীলকে তিনটি মনস্তাত্ত্বিক মূল হিসেবে তালিকাভুক্ত করা হয়, কখনোবা সাথে কালো ও সাদাকে চতুর্থ ও পঞ্চম হিসেবে।
সিএমওয়াইকে মুদ্রণে ব্যবহৃত সায়ান, ম্যাজেন্টা ও হলুদ রঙে বলা হয় যথাক্রমে "প্রসেস নীল", "প্রসেস লাল" ও "প্রসেস হলুদ"।
সম্মেদ শিখর

সম্মেদ শিখর বা সম্মেত শিখর বা শিখরজি বা পরেশনাথ পাহাড় বা মারাং বুরু ভারতের ঝাড়খণ্ড রাজ্যের সর্বোচ্চ পাহাড়। এই পাহাড় জৈন ধর্মাবলম্বী মানুষদের অন্যতম প্রধান একটি তীর্থস্থান। জৈনদের চব্বিশ জন তীর্থঙ্করের মধ্যে কুড়িজন এই স্থানে মোক্ষলাভ করেছিলেন বলে বিশ্বাস করা হয়।
সম্মেদ বা সম্মেত শিখরের অর্থ সমাধি শিখর কারণ এই পাহাড়ে চব্বিশজন তীর্থঙ্করের মধ্যে কুড়িজন সমাধির মাধ্যমে মোক্ষলাভ করেছিলেন বলে জৈন মতে বিশ্বাস করা হয়। জৈন সম্প্রদায়ের মধ্যে সম্মেদ ও সম্মেত উভয় নাম প্রচলিত রয়েছে। শ্বেতাম্বর জৈন ঐতিহ্যে অর্ধ প্রাকৃত মাগধী ভাষায় সম্মেত এবং দিগম্বর জৈন ঐতিহ্যে শৌরসেনী প্রাকৃত ভাষায় সম্মেদ শব্দটি ব্যবহৃত হয়। এছাড়া তেইশতম তীর্থঙ্কর পার্শ্বনাথের এই পাহাড়ে মোক্ষলাভ করেছিলেন বলে এই পাহাড়কে পার্শ্বনাথ বা পরেশনাথ পাহাড়ও বলা হয়ে থাকে। সাঁওতাল সম্প্রদায়ের নিকট এই পাহাড় মারাং বুরু হিসেবে পূজিত হয়।
মল্লিনাথ এই পাহাড়ে মোক্ষলাভ করেছিলেন বলে জৈনধর্মের বারোটি প্রধান গ্রন্থের মধ্যে অন্যতম জ্ঞাতৃধর্মকথা নামক গ্রন্থে উল্লেখ করা হয়েছে। দ্বাদশ শতাব্দীতে রচিত পার্শ্বনাথের জীবনী পার্শ্বনাথচরিত গ্রন্থেও এই পাহাড়ের উল্লেখ রয়েছে।
যে স্থানে কোন জৈন সাধক মোক্ষলাভ করেছিলেন বলে মনে করা হয় সেই স্থানে মার্বেল পাথরের তৈরী চড়া বিশিষ্ট মন্দিরকে কূট বা দেহরী বা টঙ্ক বলা হয়ে থাকে। সম্মেদ শিখরের বিভিন্ন চূড়ায় প্রায় নয় কিলোমিটার বিস্তৃতিতে একত্রিশটি কূট অবস্থিত। গণধর ইন্দ্রভূতি গৌতম স্বামীর কূটের পূর্বদিকে উনিশটি এবং পশ্চিমদিকে এগারোটি কূট বর্তমান। চব্বিশজন তীর্থঙ্কর, দুইজন গণধর এবং চারজন শাশ্বত জীনের উদ্দেশ্যে ত্রিশটি কূট নির্মিত হয়। এই পাহাড়ে অবস্থিত জল মন্দিরকে একটি কূট হিসেবে বিবাচনা করা হয়ে থাকে। পূর্বদিকে সবচেয়ে শেষ প্রান্তে চন্দ্রপ্রভের জন্য নির্মিত ললিত কূট এবং পশ্চিমদিকে সবচেয়ে শেষ প্রান্তে পার্শ্বনাথের জন্য নির্মিত সুবর্ণভদ্র কূট অবস্থি্ত। এই পাহাড়ে চব্বিশজন তীর্থঙ্করের জন্য কূট নির্মিত হলেও তাদের মধ্যে আদিনাথ, বাসুপূজ্য নেমিনাথ ও মহাবীর এই পাহাড়ে মোক্ষ লাভ করেননি। জল মন্দির ব্যতিরেকে প্রতিটি কূটে সাধককদের মূর্তি না থেকে শুধুমাত্র চরণ পাদুকা উপস্থিত রয়েছে।
সম্মেদ শিখরে যে চার জন শাশ্বত জীনের উদ্দেশ্যে কূট নির্মিত হয়েছে, তার তালিকা নিম্নে প্রদত্ত হল-
সম্মেদ শিখরে যে সকল তীর্থঙ্কর মোক্ষলাভ করেন, তাদের উদ্দেশ্যে নির্মিত কূটগুলির তালিকা নিম্নে প্রদত্ত হল-
সম্মেদ শিখরে যে সকল তীর্থঙ্কর মোক্ষলাভ করেননি, তাদের উদ্দেশ্যে নির্মিত কূটগুলির তালিকা নিম্নে প্রদত্ত হল-
সম্মেদ শিখরে যে দুই জন গণধরের উদ্দেশ্যে কূট নির্মিত হয়েছে, তার তালিকা নিম্নে প্রদত্ত হল-
সম্মেদ শিখরের দক্ষিণ দিকে জল মন্দির নামক একটি সুন্দর কারুকার্যময় মন্দির বর্তমান। এই মন্দিরের ভেতরে চার দেওয়ালে তীর্থঙ্করদের মূর্তি বর্তমান। মন্দিরের প্রধান উপাস্য বা মূলনায়ক পার্শ্বনাথের মূর্তি মধ্যে, সম্ভবনাথের মূর্তি বামদিকে এবং অভিনন্দননাথের মূর্তি ডানদিকে অবস্থিত। মন্দিরের বাইরেও পার্শ্বনাথের বেশ কিছু মূর্তি অবস্থিত। একটি ছোট ঝর্ণা থেকে জল মন্দিরের তিনদিকে জমা হয়ে একটি জলকুণ্ডের সৃষ্টি করে বলে এই মন্দিরকে জল মন্দির বলা হয়ে থাকে। যদিও এই মন্দিরে কোন চরণ পাদুকা নেই, তবুও এই মন্দিরকে কূটের মর্যাদা দেওয়া হয়ে থাকে।
আঙ্কারা বিশ্ববিদ্যালয়

আঙ্কারা বিশ্ববিদ্যালয় () হল তুরস্কের রাজধানী আঙ্কারায় অবস্থিত একটি সরকারি বিশ্ববিদ্যালয়। এটি হল তুরস্কে প্রতিষ্ঠিত প্রথম উচ্চ শিক্ষা প্রতিষ্ঠান। ভোকেশনাল, আন্ডারগ্র্যাজুয়েট এবং গ্র্যাজুয়েট মিলিয়ে মোট ২৪০ টি কোর্সের ব্যবস্থা রয়েছে এ বিশ্ববিদ্যালয়টিতে।
নলিনীধর ভট্টাচার্য

নলিনীধর ভট্টাচার্য (জন্ম: ৪ ডিসেম্বর ১৯২১ — মৃত্যু: ১ সেপ্টেম্বর ২০১৬) (; ) অসমের একজন কবি, প্রবন্ধকার, সমালোচক ও অনুবাদক। নলিনীধর ভট্টাচার্য "রামধেনু" নামক পুস্তক অনুবাদ করে তিনি সাহিত্য জগতে প্রবেশ করেন। "ননী আছনে ঘরত" নামক কবিতাটি তার রচিত অন্যন্য কৃতি হিসেবে গণ্য করা হয়। তিনি ১৯৮২ সনে অসম সাহিত্য সভার ডিফু অধিবেশনের কবি সন্মিলনে সভাপতিত্ব করেছিলেন। তার "মহৎ ঐহিত্য" সংকলনটির জন্য ২০০২ সালে সাহিত‍্য অকাদেমী পুরস্কার লাভ করেন।
জ্ঞানপীঠ পুরস্কার এবং সাহিত্য অকাদেমি পুরস্কার বিজয়ী সাহিত্যিক বীরেন্দ্র কুমার ভট্টাচার্য তারই সহোদর অনুজ।
১৯২১ সনের ৪ ডিসেম্বর তারিখে যোরহাটের নিকটবর্তী মেলেং কাঠগাঁও নামক স্থানে নলিনীধর ভট্টাচার্যের জন্ম হয়। তার পিতার নাম শশীধর ভট্টাচার্য ও মাতার নাম আইদেউ ভট্টাচার্য। তারা পাঁচ ভাই-বোন ছিলেন। জ্ঞানপীঠ পুরস্কার প্রাপ্ত ‘মৃত্যুঞ্জয়’ গ্রন্থের রচয়িতা বীরেন্দ্র কুমার ভট্টাচার্য তারই অনুজ।
১৯৪০ সনে কাকোজান বালক উচ্চ মাধ্যমিক বিদ্যালয় থেকে মেট্রিক পরীক্ষায় উত্তীর্ণ হয়ে যোরহাটের জে.বি কলেজ থেকে আই.এ পাশ করেন। পরবর্তী জীবনে তিনি স্নাতক ও অসমীয়া বিষয়ে স্নাতকোত্তর ডিগ্রী লাভ করেন। 
আই.এ পরীক্ষায় উত্তীর্ণ হয়ে নলিনীধর ভট্টাচার্য কাকজান বালক উচ্চ বিদ্যালয়ে শিক্ষকতা আরম্ভ করেন। স্নাতকোত্তর ডিগ্রী লাভ করার পর শিলং-এর সেন্ট এন্থনীজ কলেজে অসমীয়া বিষয়ের প্রভাষক রূপে প্রায় তিনি বৎসর কার্য নির্বাহ করেন। ১৯৬০ সনে তিনি গুয়াহাটির আর্য বিদ্যাপীঠ কলেজে যোগদান করেন ও ১৯৮৩ সন পর্যন্ত সেখানেই কর্মরত থাকেন। 
১৯৭৯ সালে তার প্রথম কাব্যগ্রন্থ এই কুয়লিতে প্রাকাশিত হয়।
সফটওয়্যার প্রকাশক

সফ্টওয়্যার প্রকাশক হল ডেভেলপার এবং পরিবেশকের মধ্যে সফ্টওয়্যার শিল্পের একটি প্রকাশনা কোম্পানী। কিছু প্রতিষ্ঠানের মধ্যে, দুইটি
বা তিনটি ভূমিকা সংযুক্ত করা হতে পারে (এবং প্রকৃতপক্ষে, বিশেষ করে শেয়ারওয়্যারের ক্ষেত্রে, একক ব্যক্তি দ্বারা রক্ষিত হতে পারে)।
লেখক-ডেভেলপারগণ বড় বা বিদেশী বাজারে পৌঁছানোর জন্য প্রকাশকদের ব্যবহার করতে পারেন।
কাদিসিয়ার যুদ্ধ

কাদিসিয়ার যুদ্ধ (; transliteration, Ma'rakat al-Qādisiyyah; ; alternative spellings: Qadisiyya, Qadisiyyah, Kadisiya) ৬৩৬ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। এই যুদ্ধ মুসলিমদের পারস্য বিজয়ের অংশ এবং ইসলামি সাম্রাজ্যের বিস্তৃতির প্রথম যুগে তা সংঘটিত হয়। বলা হয় যে, এই যুদ্ধের সময় বাইজেন্টাইন সম্রাট হেরাক্লিয়াস মিত্রতার প্রতীক স্বরূপ তার নাতনি মানইয়ানহকে সাসানীয় সম্রাট তৃতীয় ইয়াজদগিরদের সাথে বিয়ে দেন। এই যুদ্ধে মুসলমানদের পক্ষে নেতৃত্ব দেন নবীজীর মামা সাদ বিন আবি ওয়াক্কাস। ইরানিদের পক্ষে নেতৃত্ব দেন সম্রাট রুস্তম।
উবায়দুল্লাহ সিন্ধি

উবায়দুল্লাহ সিন্ধি (), (১০ মার্চ ১৮৭২ -২২ আগস্ট ১৯৪৪) ছিলেন একজন জাতীয়তাবাদী নেতা ও ভারতের স্বাধীনতা আন্দোলনের রাজনৈতিক কর্মী।
উবাইদুল্লাহ সিন্ধি শিয়ালকোটের একটি শিখ পরিবারে জন্মগ্রহণ করেন। তাঁর জন্মের চার মাস আগে তাঁর পিতা ইন্তিকাল করেন। ১৬ বছর বয়সে তিনি ইসলাম গ্রহণ করেন। তিনি তার নিজস্ব ডায়েরীর মধ্যে লিখেছেন,"আমি যখন ধর্মীয় শিক্ষা অর্জন করা শুরু করি তখন সিন্ধু ও মুলতানের কিছু শিক্ষকের কাছে নাহু- সরফের পাঠ গ্রহন করি।এসময় হজরত মাওলানা আবুস সিরাজ গোলাম মুহাম্মদ দিনপুরীর সান্নিধ্যে ছয় মাস অবস্থান করি।। দারুল উলুম দেওবন্দে ভর্তি হন। তিনি মাওলানা রশিদ আহমেদ গাঙ্গোহি ও মাওলানা মাহমুদুল হাসানের মত তৎকালীন ইসলামি পন্ডিতদের সান্নিধ্য লাভ করেন। তিনি ১৯০৯ সালে দারুল উলুম দেওবন্দে ফিরে আসেন এবং ধীরে ধীরে প্যান-ইসলামি আন্দোলনের সাথে যুক্ত হন। প্রথম বিশ্বযুদ্ধের সময় মাওলানা মাহমুদুল হাসানের নেতৃত্বে অক্ষশক্তির সাহায্যে ভারতে একটি প্যান ইসলামি আন্দোলনের জন্য ভারত ত্যাগ করা নেতাদের মধ্যে অন্যতম। এই ঘটনা পরবর্তীতে রেশমি রুমাল আন্দোলন নামে পরিচিতি পায়।
যুদ্ধের সময় তিনি আফগান আমির হাবিবউল্লাহ খানের সাথে দেখা করার জন্য কাবুল যান। সংক্ষিপ্ত সময় পর তিনি জার্মান সমর্থনে ভারতে বিপ্লবের জন্য রাজা মহেন্দ্র প্রতাপের পরিকল্পনায় নিজের সমর্থন জানান। ১৯১৫ সালের ডিসেম্বরে কাবুলে গঠিত ভারতের অন্তর্বর্তীকালীন সরকারে যোগ দেন এবং যুদ্ধের শেষ পর্যন্ত আফগানিস্তানে অবস্থান করেন এবং রাশিয়া চলে যান। এরপর বিভিন্ন দেশের মধ্য দিয়ে তিনি তুরস্কে যান এবং সেখানে দুই বছর অবস্থান করেন। এরপর তিনি হেজাজ যান। সেখানে তিনি ইসলাম নিয়ে পড়াশোনা করেন। কর্মজীবনের প্রথমদিকে তিনি প্যান ইসলামি চিন্তাবিদ ছিলেন। তবে পরবর্তীতে তিনি প্যান ইসলামি চিন্তা থেকে সরে আসেন। দেওবন্দি উলামাদের নেতৃত্বে ভারতের স্বাধীনতা আন্দোলনে তিনি একজন সক্রিয় সদস্য ছিলেন। উবাইদুল্লাহ সিন্ধি ১৯৪৪ সালের ২১ আগস্ট মৃত্যুবরণ করেন। তার লিপিবদ্ধ কিতাব সমূহ হলো "হজরত শাহ ওয়ালী উল্লাহ এবং তার দর্শন","হজরত শাহ ওয়ালী উল্লাহ এবং তার রাজনৈতিক আন্দোলন", "খুতুবা"।